ගෝලීය ආර්ථික අර්බුද හමුවේ රට අත්කර ගෙන ඇති ආර්ථික වර්ධනයේ ප්‍රතිලාභ ගමට ගෙන යාමේ වැඩපිළිවෙළක් සකස් කිරීමට රජය තීරණය කර තිබේ.ඒ අනුව කලාපයේ රටවල් ලබා ගෙන ඇති ආර්ථික ප්‍රගතිය ගමට ගෙනයාමේ ව්‍යූහය සකස් කිරීම පිළිබඳව මෙවර සාර්ක් සමුළුවේදී විශේෂ අවධානයට ලක් කෙරෙන බව විදේශ ඇමැති මහාචාර්ය ජී. එල්. පීරිස් මහතා පැවැසීය.අත්කරගෙන ඇති ආර්ථික ප්‍රගතිය ගමට ගෙනයාමේ වැදගත් කම මෙවර සමුළුවේදී අවධානයට ලක් කරන බවත් ශ්‍රී ලංකාවේ දැනට පවතින ග්‍රාමීය හා නාගරික ජනතාවඅතර ඇති පරතරය අවම කිරීමට ද කටයුතු කළ යුතු බවද මහාචාර්ය ජී. එල්. පීරිස් මහතා පැවැසීය.ඒ මහතා මේ බව සඳහන් කෙළේ කොළඹදී ඊයේ (25) පැවැති මාධ්‍ය හමුවකට එක් වෙමිනි.